**Obec Černík** v súlade s ustanovením § 6 ods.1 zákona Slovenskej národnej rady číslo 369/0990 Zb., o obecnom zriadení v znení neskorších predpisov a ustanoveniami § 43 a § 103 ods.1 zákona NR SR č.582/2004 Z. z. o miestnych daniach a miestnom poplatku za komunálne odpady a drobné stavebné odpady v y d á v a s účinnosťou od 1.januára 2005

**VŠEOBECNE ZÁVAZNÉ NARIADENIE OBCE**

**O DANI ZA UBYTOVANIE**

**č......... zo .......................**

o podmienkach určovania a vyberania dane za ubytovanie na území obce Černík

**§ 1**

**Úvodné ustanovenie**

Obecné zastupiteľstvo v Černíku podľa § 11 ods. 4 písm. d) zákona SNR číslo 369/1990 Zb., o obecnom zriadení v znení neskorších predpisov r o z h o d l o , že z a v á d z a

S účinnosťou od 1. januára 2005 d a ň z a  u b y t o v a n i e .

**§ 2**

**Predmet dane**

Predmetom dane za ubytovanie je odplatné prechodné ubytovanie fyzickej osoby na území obce v zariadení poskytujúcom služby prechodného ubytovania.

**§ 3**

**Daňovník**

Daňovníkom je fyzická osoba , ktorá na území obce prechodne odplatne ubytuje v takom zariadení, ktoré poskytuje služby prechodného ubytovania /ďalej len „zariadenie“/.

**§ 4**

**Základ dane**

Základom dane je počet prenocovaní daňovníka v zariadení**.**

**§ 5**

**Sadzba dane a vyberanie dane**

Sadzba dane je 0,33 eura za osobu a prenocovanie. Daň pre správcu vyberá platiteľ. Platiteľom je tá fyzická alebo právnická osoba, ktorá prevádzkuje vlastné alebo prenajaté zariadenie, v ktorom sa poskytuje odplatné prechodné ubytovanie pre daňovníkov

**§ 6**

**Podrobnosti a náležitosti oznamovacej povinnosti platiteľa**

Platiteľ dane začatie činnosti prevádzkovania zariadenia oznámi pre účel registrácie najneskôr do 30 dní od prvého dňa prevádzkovania zariadenia správcovi dane. Prípadné podstatné zmeny alebo zánik činnosti oznámi do 30 dní odo dňa , kedy tieto skutočnosti nastali.

**§ 7**

**Evidencia osôb, splatnosť dane a náležitosti potvrdenia a zaplatení dane**

Platiteľ dane je povinný viesť preukázateľnú dennú evidenciu o poskytovaní prechodného ubytovania daňovníkovi, pričom najneskôr do 15 dní po ukončení štvrťroka odvedie správcovi dane za ubytovanie – obci Černík na jeho účet daň za ubytovanie v príslušnej výške za uplynulý štvrťrok bez výrubu dane platobným výmerom formou prevodu z účtu v peňažnom ústave, v hotovosti do pokladne správcu dane alebo poštovou poukážkou.

Platiteľ vystaví daňovníkovi potvrdenie o zaplatení dane, ktoré obsahuje identifikáciu platiteľa dane i daňovníka, výšku zaplatenej dane, obdobie a počet prenocovaní v zariadení.

**§ 8**

**Záverečné ustanovenia**

1. Obecné zastupiteľstvo obce Černík sa na tomto Všeobecnom záväznom nariadení o dani

za ubytovanie uznieslo dňa ....................

2. Všeobecne záväzné nariadenie nadobúda účinnosť dňom 1. januára 2009.

Dňom účinnosti tohto nariadenia sa ruší Všeobecne záväzné nariadenie č. 7 zo dňa

16.12.2004.

V Černíku, dňa 27.11.2008

**Ľudovít Kuťka**

**Starosta obce**

Posledná úprava ( Piatok, 09 Január 2009 10:33 )